Document ID: 32012D0264

DECIZIA DE PUNERE ÎN APLICARE A COMISIEI
din 21 mai 2012
de modificare a Deciziei 2008/620/CE de instituire a unui program specific de control și inspecție privind rezervele de cod din Kattegat, Marea Nordului, Skagerrak, partea de est a Canalului Mânecii, apele din vestul Scoției și Marea Irlandei
(2012/264/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 95,
întrucât:
(1)
Decizia 2008/620/CE a Comisiei (2) a instituit un program specific de control și inspecție, aplicabil pe o perioadă de patru ani, cu scopul de a asigura implementarea armonizată a măsurilor stabilite de Regulamentul (CE) nr. 423/2004 al Consiliului (3) în vederea refacerii rezervelor de cod din Kattegat, Marea Nordului, Skagerrak, partea de est a Canalului Mânecii, apele din vestul Scoției și Marea Irlandei.
(2)
Programul specific de control și inspecție este necesar pentru organizarea cooperării operaționale dintre statele membre vizate și pentru a permite Agenției Comunitare pentru Controlul Pescuitului să organizeze planurile de desfășurare comune, în conformitate cu articolul 9 din Regulamentul (CE) nr. 768/2005 al Consiliului (4).
(3)
În vederea asigurării continuității implementării armonizate a măsurilor stabilite în vederea refacerii rezervelor de cod, programul specific de control și inspecție trebuie prelungit pentru o perioadă de un an.
(4)
Prin urmare, Decizia 2008/620/CE trebuie modificată în consecință.
(5)
Măsurile prevăzute de prezenta decizie au fost stabilite de comun acord cu statele membre în cauză.
(6)
Măsurile prevăzute de prezenta decizie sunt conforme cu avizul Comitetului pentru pescuit și acvacultură,
ADOPTĂ PREZENTA DECIZIE:
Articolul 1
La articolul 2 din Decizia 2008/620/CE, teza introductivă se înlocuiește cu următorul text:
„Programul specific de control și inspecție menționat la articolul 1 se aplică timp de cinci ani și acoperă:”.
Articolul 2
Prezenta decizie intră în vigoare în ziua următoare datei publicării în Jurnalul Oficial al Uniunii Europene.
Adoptată la Bruxelles, 21 mai 2012.

Labels: 20
6